cyanic-selkie/wikianc huggingface dataset:
Ερρίκος ΣΤ΄ της Αγίας Ρωμαϊκής Αυτοκρατορίας
Ρυθμίσεις διαδοχής
Ο επόμενος στόχος του Ερρίκου ήταν να κάνει το αυτοκρατορικό στέμμα κληρονομικό με την εκλογή του διαδόχου του Φρειδερίκου Β΄ βασιλιά των Ρωμαίων, ο αρχιεπίσκοπος της Κολωνίας έφερε αντιρρήσεις αλλά ο ίδιος ο αυτοκράτορας εργάστηκε ολόκληρο τον χειμώνα γι'αυτόν τον σκοπό. Οι ευγενείς που θα έχαναν το δικαίωμα του εκλέκτορα για τον νέο αυτοκράτορα ζήτησαν με τη σειρά τους να είναι κληρονομικά τα αξιώματα τους με τη θηλυκή γραμμή, ο αυτοκράτορας τους υποσχέθηκε να εξετάσει το αίτημα. Την άνοιξη του 1196 σε Συμβούλιο που συνεκλήθη στο Βύρτσμπουργκ ο Ερρίκος ΣΤ΄ έπεισε τους ευγενείς να δεχτούν τις προτάσεις του, ο δυσαρεστημένος αρχιεπίσκοπος της Κολωνίας Αδόλφος και πολλοί άλλοι δεν εμφανίστηκαν. Τον Ιούλιο του 1196 ο Ερρίκος μετέβη στην Ιταλία, την ίδια εποχή η αντίσταση απέναντι του στη Γερμανία αυξήθηκε κατακόρυφα, στο Συμβούλιο που συνεκλήθη τον Οκτώβριο στην Ερφούρτη οι πρίγκιπες απέρριψαν τις προτάσεις του, ο πάπας έντονα ενοχλημένος με τη Σικελία διέκοψε όλες τις συζητήσεις. Ο Ερρίκος ΣΤ΄ παρά τα προβλήματα έστεψε τον γιο του Φρειδερίκο Β΄ στη Φρανκφούρτη βασιλιά των Ρωμαίων.
Το τέλος του
Την ίδια εποχή που βρισκόταν ο αυτοκράτορας στην Κάπουα εκτελέστηκε με σκληρό θάνατο ο Ριχάρδος της Ατσέρα που ήταν κρατούμενος, ο Ερρίκος ΣΤ΄ μπήκε τον Μάρτιο του 1197 στη Σικελία και προετοίμασε τη Σταυροφορία στη Μεσσήνη. Η τυραννική του διακυβέρνηση προκάλεσε πολλές επαναστάσεις ιδιαίτερα γύρω από την Κατάνια στη νότια Σικελία αλλά οι Γερμανοί στρατηγοί την κατέστειλαν σκληρά, οι επαναστάτες κήρυξαν νέο βασιλιά τον κόμη Ιορδάνη του Μποβίνο. Η αυτοκράτειρα Κωνσταντία που είχε παραμεληθεί έντονα από τον Ερρίκο και ένοιωθε συμπάθεια στους πατριώτες της ενώθηκε με τους επαναστάτες, πολιόρκησαν τον αυτοκράτορα στο κάστρο του και τον ανάγκασαν να υπογράψει συνθήκη. Στη διάρκεια ενός κυνηγιού ο Ερρίκος αρρώστησε και πέθανε από Ελονοσία στη Μεσσήνη (28 Σεπτεμβρίου 1197) ενώ κυκλοφόρησαν φήμες ότι δηλητηριάστηκε.
Η σύζυγος του τον ενταφίασε στη Μεσσήνη, η σορός του μεταφέρθηκε την επόμενη χρονιά στον Καθεδρικό Ναό του Παλέρμο (1198). Τον 19ο αιώνα βρέθηκαν πολλά αντικείμενα γύρω από τον τάφο του όπως ένα σανδάλι, ένα κάλυμμα κεφαλής και ένας μεταξωτός μανδύας, βρίσκονται σήμερα στο Βρετανικό Μουσείο στο Λονδίνο. Ο γιος του Φρειδερίκος Β΄ σε βρεφική ηλικία κληρονόμησε το βασίλειο της Σικελίας και το αυτοκρατορικό στέμμα, ο αρχιεπίσκοπος Αδόλφος της Κολωνίας και οι δυσαρεστημένοι ευγενείς εξέλεξαν τον Όθων Δ΄ της Αγίας Ρωμαϊκής Αυτοκρατορίας γιο του Ερρίκου του Λέοντα. Ο θείος του μικρού Φρειδερίκου Φίλιππος της Σουαβίας για να εξασφαλίσει τα δικαιώματα της οικογένειας Χοενστάουφεν ορκίστηκε τον Μάρτιο του 1198 βασιλιάς των Ρωμαίων. Οι διαμάχες σχετικά με τη διαδοχή στον Γερμανικό θρόνο διατηρήθηκαν 20 χρόνια μέχρι τη χρονιά που ο Φρειδερίκος εξελέγη βασιλιάς (1212) και ο Όθων Δ΄ ηττήθηκε στη "μάχη του Μπουβίν" (1214), οι σύμμαχοι του τον εγκατέλειψαν και απεβίωσε (1218).
Οικογένεια
Νυμφεύτηκε την Κωνσταντία Α΄ των Ωτβίλ βασίλισσα της Σικελίας και είχε τέκνο:
Πηγές
Κατηγορία:Οίκος των Χοενστάουφεν Κατηγορία:Βασιλείς της Βουργουνδίας Κατηγορία:Βασιλείς της Σικελίας
.uz
.uz είναι ο top-level domain κωδικός για το Ουζμπεκιστάν στο διαδίκτυο. Οι υπηρεσίες εγγραφής λειτουργούνταν παλαιότερα από την Euracom GmBH, αλλά αργότερα η ευθύνη περάστηκε στην UZINFOCOM. Οι εγγραφές γίνονται απευθείας στο δεύτερο επίπεδο, αλλά μπορούν να γίνουν καταχωρήσεις και στο τρίτο επίπεδο υπό τους τομείς co.uz και com.uz, ενώ υπάρχουν και κάποιοι τομείς υπό τον τομέα org.uz.
Στη Λετονία, ο τομέας .uz χρησιμοποιείται ως διεύθυνση βραχυπρόθεσμου συνδέσμου, όπως στη σελίδα ej.uz που σημαίνει "πήγαινε σε".
Εξωτερικοί σύνδεσμοι
Κατηγορία:Ουζμπεκιστάν Κατηγορία:Top-level domains
Ηλεκτρονικό επιχειρείν
Ηλεκτρονικό Επιχειρείν (e-business) ονομάζεται το σύνολο από επιχειρηματικές στρατηγικές που σκοπό έχουν να υποστηρίξουν και να μετασχηματίσουν συγκεκριμένους τομείς επιχειρηματικής δραστηριότητας, με τη χρήση νέων τεχνολογιών και τη διεκπεραίωση συναλλαγών με ηλεκτρονικά μέσα. Είναι αναγκαίο να διαχωρίσουμε τους όρους "ηλεκτρονικό επιχειρείν" και "ηλεκτρονικό εμπόριο". Αυτοί οι δύο όροι αρκετά συχνά προκαλούν σύγχυση, λόγω της δημοσιότητας και της αύξησης της χρήσης του ηλεκτρονικού εμπορίου σε σχέση με άλλους τομείς οι οποίοι αποτελούν το ηλεκτρονικό επιχειρείν. Ο όρος "ηλεκτρονικό επιχειρείν" συμπεριλαμβάνει όλες τις οικονομικές λειτουργίες και δράσεις που υποστηρίζονται με τη χρήση ηλεκτρονικών μέσων. Αντιθέτως, ο όρος "ηλεκτρονικό εμπόριο" αποτελεί μέρος του παραπάνω συνόλου, πρόκειται για μία εφαρμογή η οποία απευθύνεται σε πιο ευρύ αγοραστικό κοινό με σκοπό να συμβάλει στην επικοινωνία αγοραστών και επιχειρήσεων.
Hλεκτρονικό επιχειρείν είναι η ψηφιοποίηση όλων των επιχειρηματικών ενεργειών που στοχεύουν στην  Άμεση Ανταπόκριση του καταναλωτή. Το μάρκετινγκ άμεσης ανταπόκρισης, δεν είναι κάτι νέο. Η ιστορία του αρχίζει από τότε που ξεκίνησε η τυπογραφία και σχεδιάζεται με στόχο να κάνει τον υποψήφιο πελάτη, να ανταποκριθεί αμέσως.
Η ψηφιοποίηση όλων των επιχειρηματικών ενεργειών που στοχεύουν στην  Άμεση Ανταπόκριση του καταναλωτή.
Μοντέλα Ηλεκτρονικού Επιχειρείν
Επιχειρηματικό μοντέλο ονομάζεται η επιχειρηματική μέθοδος με την οποία διατηρείται η εταιρία και κατά κύριο λόγο βγάζει κέρδη. Το ηλεκτρονικό επιχειρηματικό μοντέλο αποτελεί το πιο σύγχρονο μοντέλο του ηλεκτρονικού επιχειρείν. Τα κύρια μοντέλα ηλεκτρονικού επιχειρείν είναι :
Οι χρηματομεσίτες φέρνουν σε επικοινωνία τους αγοραστές και τους καταναλωτές ώστε να διευκολύνουν τις συναλλαγές. Συχνά διαδραματίζουν σημαντικό ρόλο στις αγορές επιχείρησης προς επιχείρηση (business to business), επιχείρησης προς πελάτη (business to customer) και πελάτη προς πελάτη (customer to customer). Συνήθως ο χρηματομεσίτης χρεώνει ένα ποσό για τις υπηρεσίες που προσφέρει.
Το διαφημιστικό μοντέλο του Internet αποτελεί προέκταση του παραδοσιακού διαφημιστικού μοντέλου εκπομπής μέσου. Το μέσο που εκπέμπει, η ιστοσελίδα στη προκειμένη περίπτωση, προβάλει περιεχόμενο και υπηρεσίες σε συνδυασμό με διαφημιστικά μηνύματα. Οι διαφημίσεις αποτελούν ένα από τους κυριότερους, αν όχι τον κυριότερο, φορέα εισοδήματος στην επιχείρηση.
Τα δεδομένα σχετικά με τους πελάτες και τις καταναλωτικές τους συνήθειες είναι απαραίτητα για την επιχείρηση, ειδικά στη περίπτωση που η πληροφορία έχει αναλυθεί με προσοχή και χρησιμοποιείται σε διαφημιστικές καμπάνιες. Δεδομένα τα οποία συλλέχθηκαν ανεξάρτητα σχετικά με τους παραγωγούς και τα προϊόντα τους είναι χρήσιμα στους πελάτες όταν ενδιαφέρονται για μία αγορά. Κάποιες εταιρίες λειτουργούν ως διαμεσολαβητές βοηθώντας αγοραστές και πωλητές να κατανοήσουν την υπάρχουσα αγορά.
Το μοντέλο αυτό περιλαμβάνει τους πωλητές χονδρικής και λιανικής προϊόντων και υπηρεσιών. Οι πωλήσεις μπορούν να γίνονται με βάση συγκεκριμένες τιμές ή και μέσω δημοπρασιών.
Το κατασκευαστικό μοντέλο (ή αλλιώς και άμεσο μοντέλο) στηρίζεται στη δύναμη του Internet να επιτρέπει στoν κατασκευαστή να επικοινωνεί άμεσα με τον πελάτη και να συμπιέσει το κανάλι διανομής.
Το εταιρικό μοντέλο παρέχει την δυνατότητα στον πελάτη να πραγματοποιήσει τις αγορές του οποιαδήποτε ώρα είναι συνδεδεμένος στο internet. Αυτό το καταφέρνει προσφέροντας οικονομικά κίνητρα ώστε να συνδέσει θυγατρικές ιστοσελίδες.
Ο χρόνος ζωής του κοινοτικού μοντέλου βασίζεται στη πίστη των πελατών του. Το εισόδημα βασίζεται στην πώληση βοηθητικών προϊόντων και υπηρεσιών ή σε εθελοντικές συνεισφορές, ακόμα και σε διαφημίσεις ή συνδρομές για πριμοδοτούμενες υπηρεσίες.
subscription model (συνδρομητικό μοντέλο)
Οι χρήστες πληρώνουν ένα περιοδικό ποσό ( κάθε μέρα/μήνα/έτος) για την συνδρομή τους στην υπηρεσία. Οι συνδρομές αυτές πραγματοποιούνται ανεξαρτήτως της πραγματικής χρήσης της υπηρεσίας από τους χρήστες.
Το μοντέλο χρηστικότητας (ή αλλιώς μοντέλο ζήτησης) βασίζεται τη μέτρηση χρήσης της υπηρεσίας ή σε μία προσέγγιση τύπου «πληρώνεις-όσο-χρησιμοποιείς». Αντιθέτως, με τις συνδρομητικές υπηρεσίες, οι υπηρεσίες υπολογισμού πραγματοποιούνται αναλόγως της χρήσης της υπηρεσίας. Παραδοσιακά, οι μετρήσεις χρησιμοποιήθηκαν για υπηρεσίες ζωτικής σημασίας. Σε κάποια μέρη του κόσμου, οι πάροχοι υπηρεσιών Internet λειτουργούν ως πάροχοι υπηρεσιών κοινής ωφέλειας, χρεώνοντας τον πελάτη σύμφωνα με τα λεπτά σύνδεσής του, σε αντίθεση με το συνδρομητικό μοντέλο το οποίο χρησιμοποιείται ευρέως στην Αμερική.
CRM system
Το CRM στηρίζεται στην εκτεταμένη χρήση βάσεων δεδομένων, όπου η εταιρεία τηρεί ένα πλήθος από πληροφορίες οι οποίες χρησιμοποιούνται είτε για να αυξηθούν οι πωλήσεις της είτε για να εξυπηρετηθεί καλύτερα η ήδη υπάρχουσα πελατεία της.
Στόχοι ηλεκτρονικού επιχειρείν
Οι στόχοι του ηλεκτρονικού επιχειρείν εκτείνονται σε όλους τους οικονομικούς τομείς. Οι βασικότερες χρήσεις του σήμερα περιλαμβάνουν την αυτοματοποίηση, την απλοποίηση και τον επανακαθορισμό επιχειρηματικών διεργασιών, τη δημιουργία εξατομικευμένων σχέσεων, τη βελτίωση της ποιότητας και τη δημιουργία υπηρεσιών/προϊόντων, τη μείωση του κόστους και την αύξηση του περιθωρίου κέρδους.
Όπως είναι φανερό οι στόχοι του ηλεκτρονικού επιχειρείν είναι κατά βάση δύο. Η βελτιστοποίηση των υπαρχόντων δομών με την εισαγωγή αυτοματοποίησης στην επιχείρηση και η δημιουργία και ο έλεγχος καινούργιων προϊόντων και υπηρεσιών.
Πηγές
Κατηγορία:Επιχειρήσεις Κατηγορία:Επιχειρηματικοί όροι
Ο πόλεμος των κόσμων (ταινία, 2005)
Ο Πόλεμος των Κόσμων (War of the Worlds) είναι αμερικανική ταινία δράσης θρίλερ επιστημονικής φαντασίας του 2005 σε σκηνοθεσία Στίβεν Σπίλμπεργκ και σενάριο των Τζος Φρίντμαν και Ντέιβιντ Κόεπ, βασισμένη στο ομότιτλο μυθιστόρημα του Χ. Τζ. Γουέλς του 1898. Πρωταγωνιστούν οι Τομ Κρουζ, Ντακότα Φάνινγκ, Μιράντα Ότο και Τιμ Ρόμπινς, με αφηγητή τον Μόργκαν Φρίμαν.
Η ταινία ακολουθεί έναν Αμερικανό λιμενεργάτη που πρέπει να φροντίσει τα παιδιά του, από τα οποία ζει χωριστά, καθώς αγωνίζεται να τα προστατεύσει και να τα ενώσει ξανά με τη μητέρα τους όταν εξωγήινοι εισβάλλουν στη Γη και καταστρέφουν πόλεις με γιγάντιες πολεμικές μηχανές.
Η ταινία γυρίστηκε σε 73 ημέρες, χρησιμοποιώντας πέντε διαφορετικά στάδια ήχου καθώς και τοποθεσίες στην Καλιφόρνια, το Κονέκτικατ, το Νιου Τζέρσεϊ, τη Νέα Υόρκη και τη Βιρτζίνια. Ήταν περικυκλωμένη από μια εκστρατεία μυστικότητας, οπότε λίγες λεπτομέρειες θα διέρρευσαν πριν από την κυκλοφορία της. Πραγματοποιήθηκαν προωθητικές ενέργειες με πολλές εταιρείες, συμπεριλαμβανομένης της Hitachi.
Ο Πόλεμος των Κόσμων κυκλοφόρησε στις αίθουσες από την Paramount Pictures στις 29 Ιουνίου 2005 και έλαβε γενικά θετικές κριτικές, με πολλούς να επαινούν τις ερμηνείες (ιδιαίτερα αυτές των Κρουζ και Φάνινγκ), τη σκηνοθεσία του Σπίλμπεργκ, το σενάριο, τον σκοτεινό και ρεαλιστικό τόνο, τις σκηνές δράσης, τον ηχητικό σχεδιασμό και τα οπτικά εφέ. Είχε τεράστια επιτυχία στο box office, με εισπράξεις πάνω από 603 εκατομμύρια δολάρια παγκοσμίως, καθιστώντας την την τέταρτη πιο επιτυχημένη ταινία του 2005. Η ταινία κέρδισε επίσης υποψηφιότητες για τα βραβεία Όσκαρ, στις κατηγορίες των Καλύτερων Οπτικών Εφέ, της Καλύτερης Μίξης Ήχου και του Καλύτερου Μοντάζ Ήχου.
Πλοκή
Ένας αφηγητής ανοίγει την ταινία δηλώνοντας ότι εξωγήινοι έχουν ζηλέψει την κυριαρχία της ανθρωπότητας στη Γη και ως εκ τούτου συνωμοτούν εναντίον τους.
Ο χωρισμένος Ρέι Φέριερ εργάζεται ως χειριστής γερανού σε μια αποβάθρα στο Μπρούκλιν της Νέας Υόρκης και είναι αποξενωμένος από τα παιδιά του: τη 10χρονη κόρη Ρέιτσελ και τον έφηβο γιο Ρόμπι. Η έγκυος πρώην σύζυγος του Ρέι, Μαίρη Ανν, αφήνει τα δύο παιδιά της στο σπίτι της στο Bayonne του Νιου Τζέρσεϊ προκειμένου να επισκεφτεί τους γονείς της στη Βοστώνη της Μασαχουσέτης. Αργότερα, εμφανίζεται μια παράξενη καταιγίδα κατά την οποία ο κεραυνός χτυπά πολλές φορές στη μέση μιας κοντινής διασταύρωσης, προκαλώντας έναν Ηλεκτρομαγνητικό παλμό που καίει αμέσως σχεδόν όλες τις ηλεκτρονικές συσκευές. Ο Ρέι ενώνεται με το πλήθος στη σκηνή των συγκρούσεων, όπου μια τεράστια πολεμική μηχανή "εξωγήινων" αναδύεται από το έδαφος μετά από έναν σεισμό, και στη συνέχεια χρησιμοποιεί ισχυρά ενεργειακά όπλα για να καταστρέψει την περιοχή και να διαλύσει τους περισσότερους μάρτυρες σε γκρίζα στάχτη.
Ο Ρέι μαζεύει τα παιδιά του, κλέβει το μοναδικό βαν που δουλεύει και οδηγεί στο άδειο σπίτι της Μαίρη Ανν στο προάστιο του Νιου Τζέρσεϊ για να βρει καταφύγιο. Εκείνο το βράδυ, βρίσκουν καταφύγιο στο υπόγειο, αλλά σύντομα ακούνε έναν περίεργο βρυχηθμό που ακολουθείται από μια έκρηξη που καταστρέφει το σπίτι. Τα ξημερώματα ανακαλύπτουν ότι ένα Boeing 747 είχε πέσει στη γειτονιά. Ο Ρέι συναντά μια περιπλανώμενη τηλεοπτική δημοσιογραφική ομάδα που ψάχνει στα συντρίμμια για φαγητό, όπου ένας ανταποκριτής αποκαλύπτει ότι οι εξωγήινοι έχουν επιτεθεί σε μεγάλες πόλεις σε όλο τον κόσμο και ότι έχουν ασπίδες που τους προστατεύουν από την άμυνα της ανθρωπότητας. Προσθέτει ότι οι πιλότοι των εξωγήινων ταξίδεψαν στη Γη μέσα στις καταιγίδες για να μπουν στις μηχανές τους, οι οποίες προφανώς ήταν θαμμένες υπόγεια για χιλιάδες χρόνια.
Οι τρεις παραμένουν απαρατήρητοι για αρκετές ώρες, ακόμη και όταν ένα drone και μια ομάδα εξωγήινων εξερευνούν το υπόγειο. Σύντομα ανακαλύπτουν ότι οι εξωγήινοι έχουν αρχίσει να καλλιεργούν μια εξωγήινη βλάστηση κόκκινου χρώματος σε όλο το τοπίο που εξαπλώνεται γρήγορα. Αργότερα, ο Χάρλαν υφίσταται ψυχική κατάρρευση αφού είδε τα εξωγήινα όντα να μαζεύουν ανθρώπινο αίμα και ιστό για να γονιμοποιήσουν την εξωγήινη βλάστηση. Φοβούμενος ότι οι τρελές φωνές του θα ειδοποιήσουν τους εξωγήινους, ο Ρέι τον σκοτώνει απρόθυμα. Στη συνέχεια, μια δεύτερη κάμερα πιάνει τα Ferriers να κοιμούνται, με αποτέλεσμα η Ρέιτσελ να φύγει έξω και να απαχθεί από ένα εξωγήινο. Κυνηγώντας τον εξωγήινο, ο Ρέι αρπάζει μια ζώνη με χειροβομβίδες και στη συνέχεια αφήνει σκόπιμα να τον απαγάγουν. Με τη βοήθεια άλλων απαχθέντων, ο Ρέι καταστρέφει τον εξωγήινο με τις χειροβομβίδες.
Λίγες μέρες αργότερα, ο Ρέι και η Ρέιτσελ φτάνουν στη Βοστώνη, όπου βρίσκουν την εξωγήινη βλάστηση να μαραίνεται και τα εξωγήινα όντα να καταρρέουν ανεξήγητα. Όταν εμφανίζεται ένα από αυτά, ο Ρέι παρατηρεί πουλιά να προσγειώνονται σε αυτό, υποδεικνύοντας ότι οι ασπίδες δύναμης του έχουν απενεργοποιηθεί. Ειδοποιεί τους στρατιώτες που συνοδεύουν το πλήθος, οι οποίοι το καταρρίπτουν με αντιαρματικά βλήματα. Καθώς οι στρατιώτες προχωρούν στον πεσμένο εξωγήινο, μια καταπακτή ανοίγει και ένας χλωμός, άρρωστος εξωγήινος παλεύει στα μισά του δρόμου πριν πεθάνει. Ο Ρέι και η Ρέιτσελ φτάνουν τελικά στο σπίτι των γονιών της Μαίρη Ανν, όπου συναντώνται ξανά με τη σύζυγό του και τον Ρόμπι, οι οποίοι με κάποιο τρόπο έχουν επιβιώσει.
Κλείνοντας, ο αφηγητής αναφέρει ότι οι εξωγήινοι πέθαναν επειδή ήταν ευάλωτοι στα αμέτρητα μικρόβια που κατοικούν στη Γη, τα οποία «ο Θεός με τη σοφία Του» τοποθέτησε στον πλανήτη.
Ανάπτυξη
Μετά τη συνεργασία τους στο Minority Report του 2002, ο Στίβεν Σπίλμπεργκ και ο Τομ Κρουζ ενδιαφέρθηκαν να συνεργαστούν ξανά. Ο Σπίλμπεργκ δήλωσε σχετικά με τον Κρουζ: «Είναι τόσο έξυπνος, δημιουργικός συνεργάτης και φέρνει τόσο υπέροχες ιδέες στο σετ. Μου αρέσει να δουλεύω με τον Κρουζ." Ο Κρουζ συναντήθηκε με τον Σπίλμπεργκ κατά τη διάρκεια των γυρισμάτων της ταινίας Πιάσε με αν μπορείς (2002) του Σπίλμπεργκ και έδωσε τρεις επιλογές ταινιών για να δημιουργήσουν μαζί, μια από τις οποίες ήταν μια προσαρμογή του Πόλεμου των Κόσμων. Ο Σπίλμπεργκ επέλεξε τον Πόλεμο των Κόσμων και δήλωσε: «Κοιταχτήκαμε και τα φώτα άναψαν. Μόλις το άκουσα, είπα «Θεέ μου! Ο Πόλεμος των Κόσμων. Αυτό ήταν».
Η ταινία είναι η τρίτη του Σπίλμπεργκ με θέμα την επίσκεψη εξωγήινων, μαζί με τις Στενές επαφές τρίτου τύπου και το Ε.Τ. ο Εξωγήινος. Η παραγωγός και μακροχρόνια συνεργάτης Κάθλιν Κένεντι σημειώνει ότι με το Πόλεμο των Κόσμων, ο Σπίλμπεργκ είχε την ευκαιρία να εξερευνήσει την αντίθεση των χαρακτήρων που ζωντανεύουν στο E.T και στις Στενές επαφές τρίτου τύπου. «Όταν αρχίσαμε να αναπτύσσουμε το E.T, ήταν μια πολύ πιο έντονη, πιο σκοτεινή ιστορία. όπου στην πραγματικότητα εξελίχθηκε σε κάτι που ήταν πιο καλοήθης. Νομίζω ότι η πιο έντονη, πιο σκοτεινή ιστορία ήταν πάντα κάπου μέσα του. Τώρα, λέει αυτή την ιστορία.» Ο Σπίλμπεργκ δήλωσε ότι απλώς σκέφτηκε ότι θα ήταν διασκεδαστικό να κάνει μια «πραγματικά τρομακτική ταινία με πραγματικά τρομακτικούς εξωγήινους», κάτι που δεν είχε κάνει ποτέ πριν. Ο Σπίλμπεργκ είχε σκοπό να αφηγηθεί μια σύγχρονη ιστορία, με την Κένεντι να δηλώνει ότι η ιστορία δημιουργήθηκε ως φανταστική, αλλά απεικονίστηκε με έναν υπερρεαλιστικό τρόπο.
Ο Τζέι Τζέι Έιμπραμς κλήθηκε από τον Σπίλμπεργκ και τον Κρουζ να γράψει το σενάριο, αλλά έπρεπε να απορρίψει την ταινία καθώς εργαζόταν στον πιλότο της τηλεοπτικής του σειράς Οι Αγνοούμενοι. Ο Τζος Φρίντμαν παρέδωσε ένα σενάριο, το οποίο στη συνέχεια ξαναέγραψε ο Ντέιβιντ Κόεπ. Αφού ξαναδιάβασε το μυθιστόρημα, ο Κόεπ αποφάσισε να κάνει το σενάριο ακολουθώντας έναν αφηγητή, «μια πολύ περιορισμένη άποψη, από κάποιον στην ίδια την περιφέρεια των γεγονότων και όχι από κάποιον που εμπλέκεται σε γεγονότα» και δημιούργησε μια λίστα με στοιχεία μη χρήσιμα λόγω του ότι είναι κλισέ, όπως η καταστροφή κτιρίων ορόσημων. Ορισμένες πτυχές του βιβλίου προσαρμόστηκαν σε μεγάλο βαθμό και συμπυκνώθηκαν: ο χαρακτήρας του Τιμ Ρόμπινς ήταν ένα μείγμα δύο χαρακτήρων του βιβλίου, με το όνομα δανεισμένο από έναν τρίτο. Ενώ άλλαξε το σκηνικό από τον 19ο αιώνα μέχρι σήμερα, ο Κόεπ προσπάθησε επίσης να «φέρει τον σύγχρονο κόσμο πίσω στο 1800», με τους χαρακτήρες να στερούνται της ηλεκτρικής ενέργειας και σύγχρονων τεχνικών επικοινωνίας.
Ο Σπίλμπεργκ αποδέχτηκε το σενάριο αφού διαπίστωσε ότι είχε πολλές ομοιότητες με την προσωπική του ζωή, συμπεριλαμβανομένου του διαζυγίου των γονιών του (διαζύγιο του Ρέι και της Μαίρη Αν) και επειδή η κατάσταση των φανταστικών επιζώντων αντανακλά τη δική του αβεβαιότητα μετά την καταστροφή των επιθέσεων της 11ης Σεπτεμβρίου. Για τον Σπίλμπεργκ, οι ιστορίες επιβίωσης των χαρακτήρων έπρεπε να είναι το κύριο επίκεντρο, καθώς παρουσίαζαν την αμερικανική νοοτροπία του να μην τα παρατάς ποτέ. Ο Σπίλμπεργκ περιέγραψε τον Πόλεμο των Κόσμων ως «πολικό αντίθετο» στις «Στενές επαφές τρίτου τύπου», με εκείνη την ταινία να παρουσιάζει έναν άνδρα που αφήνει την οικογένεια για να ταξιδέψει με εξωγήινους, ενώ ο Πόλεμος των Κόσμων επικεντρώθηκε στο να κρατήσει την οικογένεια ενωμένη. Ταυτόχρονα, οι εξωγήινοι και τα κίνητρά τους δεν θα εξερευνούνταν πολύ, καθώς απλώς θα βιώνουν τα αποτελέσματα αυτών των άθλιων σχεδίων».
Ο Σπίλμπεργκ είχε στο μυαλό του τη Μιράντα Ότο για το ρόλο της Μαίρη Ανν, αλλά εκείνη τη στιγμή που της τηλεφώνησε ήταν έγκυος και νόμιζε ότι η ευκαιρία θα χανόταν. Ο Σπίλμπεργκ αποφάσισε τότε να ενσωματώσει την εγκυμοσύνη της Ότο στην ταινία, αλλάζοντας το ρόλο για εκείνη.
Κινηματογράφηση
Η κύρια φωτογραφία ξεκίνησε στις 8 Νοεμβρίου 2004 και ολοκληρώθηκε στις 7 Μαρτίου 2005.
Σχεδιασμός και οπτικά εφέ
Η Industrial Light Magic ήταν η κύρια εταιρεία ειδικών εφέ για την ταινία. Ενώ ο Σπίλμπεργκ είχε χρησιμοποιήσει υπολογιστές για να βοηθήσει στην οπτικοποίηση των σεκάνς κατά την προ-παραγωγή, ο Σπίλμπεργκ είπε: «Αυτή είναι η πρώτη ταινία με την οποία ασχολήθηκα πραγματικά χρησιμοποιώντας τον υπολογιστή για να εμψυχώσω όλα τα σενάρια». Αποφάσισε να χρησιμοποιήσει την τεχνική εκτενώς μετά από μια επίσκεψη στον φίλο του Τζορτζ Λούκας. Προκειμένου να διατηρηθεί ο ρεαλισμός, η χρήση λήψεων εικόνων που δημιουργήθηκαν από υπολογιστή και μπλε οθόνης ήταν περιορισμένη, με τα περισσότερα ψηφιακά εφέ να συνδυάζονται με μινιατούρες και πλάνα ζωντανής δράσης.
Θέματα
Η ταινία περιγράφηκε ως μια αντιπολεμική ταινία, καθώς οι άμαχοι τρέχουν και προσπαθούν μόνο να σώσουν τον εαυτό τους και την οικογένειά τους αντί να πολεμήσουν ενάντια στους εξωγήινους. Η Ντέμπρα Σάντερς της San Francisco Chronicle περιέγραψε την ταινία: «Εάν εισβάλουν εξωγήινοι, μην αντεπιτίθεσαι. Τρέξε." Η Σάντερς συνέκρινε την ταινία με την Ημέρα της Ανεξαρτησίας, όπου οι πολίτες τρέχουν, αλλά υποστηρίζουν τις στρατιωτικές προσπάθειες. Πολλοί κριτικοί θεώρησαν ότι η ταινία προσπάθησε να αναδημιουργήσει την ατμόσφαιρα των επιθέσεων της 11ης Σεπτεμβρίου, με τους παρευρισκόμενους να αγωνίζονται να επιβιώσουν. Ο Σπίλμπεργκ δήλωσε στο Reader's Digest ότι εκτός από το ότι το έργο είναι φανταστικό, η απειλή που εκπροσωπείται ήταν πραγματική: «Είναι μια κλήση αφύπνισης για να αντιμετωπίσουμε τους φόβους μας καθώς αντιμετωπίζουμε μια δύναμη που σκοπεύει να καταστρέψει τον τρόπο ζωής μας». Ο σεναριογράφος Ντέιβιντ Κόεπ δήλωσε ότι προσπάθησε να μην κάνει σαφείς αναφορές στην 11η Σεπτεμβρίου ή στον πόλεμο του Ιράκ, αλλά είπε ότι η έμπνευση για τη σκηνή όπου ο Ρόμπι μπαίνει στους πεζοναύτες ήταν από τους έφηβους που πολεμούσαν στη Λωρίδα της Γάζας - Σκεφτόμουν τους εφήβους στη Γάζα να πετάνε μπουκάλια και πέτρες στα τανκς, και νομίζω ότι όταν είσαι σε αυτή την ηλικία δεν εξετάζεις πλήρως τις συνέπειες αυτού που κάνεις και είσαι πολύ παγιδευμένος με τη στιγμή και το πάθος, είτε αυτό είναι καλή ιδέα είτε δεν. Από το μυθιστόρημα διατηρείται η ήττα των εξωγήινων, όχι από ανδρικά όπλα, αλλά από τα μικρότερα πλάσματα του πλανήτη, τα βακτήρια, τα οποία ο Κόεπ περιέγραψε ως η φύση, κατά κάποιον τρόπο, γνωρίζει πολλά περισσότερα από εμάς.
Κυκλοφορία
Ο Πόλεμος των Κόσμων έκανε πρεμιέρα στο θέατρο Ziegfeld στις 29 Ιουνίου του 2005. Εκεί, ο Τομ Κρουζ αποκάλυψε τη σχέση του με την Κέιτι Χολμς. Έξι μέρες αργότερα, στις 29 Ιουνίου, η ταινία κυκλοφόρησε σε περίπου 3.908 αίθουσες σε όλη την Αμερική. Το home video κυκλοφόρησε στις 22 Νοεμβρίου 2005.
Μυστικότητα
Ο Σπίλμπεργκ κράτησε μυστικά τα περισσότερα από τα μέρη της ταινίας, καθώς το καστ και το συνεργείο έμειναν μπερδεμένα για το πώς φαίνονταν οι εξωγήινοι. Όταν ρωτήθηκε για το απόρρητο του σεναρίου, ο Κόεπ απάντησε, «[ο Σπίλμπεργκ] δεν θα έδινε [το σενάριο] σε κανέναν». Ο Koepp εξήγησε ότι θα του το έστελνε μέσω e-mail και θα έδινε ένα τμήμα του σεναρίου που αφορούσε ό,τι έκανε κάποιος. Η Μιράντα Ότο σκέφτηκε να μην συζητήσει καν την ιστορία με την οικογένεια και τους φίλους της. Η Ότο είπε: ''Ξέρω μερικούς ανθρώπους που λένε πάντα, Ω, όλα είναι τόσο μυστικά. Νομίζω ότι είναι καλό. Τα παλιά χρόνια οι άνθρωποι δεν γνώριζαν πολλά για τις ταινίες πριν βγουν και σήμερα υπάρχουν τόσες πολλές πληροφορίες. Νομίζω ότι ένα κομμάτι μυστηρίου είναι πάντα πολύ καλό. Δεν θέλετε να δείξετε όλα τα χαρτιά σας εκ των προτέρων.''
Ο Σπίλμπεργκ παραδέχτηκε ότι αφού κράτησε τα πράγματα μυστικά για τόσο καιρό, υπάρχει στο τέλος ο πειρασμός να αποκαλύψει πάρα πολλά εις βάρος της ιστορίας στη συνέντευξη Τύπου του Πολέμου των Κόσμων. Έτσι, ο Σπίλμπεργκ αποκάλυψε μόνο τη σκηνή του λόφου, όπου ο Ρέι προσπαθεί να εμποδίσει τον γιο του να φύγει, δηλώνοντας το να πει περισσότερα θα αποκάλυπτε πάρα πολλά. Ο πραγματικός προϋπολογισμός της ταινίας ήταν 132 εκατομμύρια δολάρια.
Σύμφωνα με το Vanity Fair, οι σχέσεις του Σπίλμπεργκ με τον Κρουζ ήταν «φτωχές» κατά τη διάρκεια της κυκλοφορίας της ταινίας επειδή ο Σπίλμπεργκ πίστευε ότι οι «γελοιότητες» του Κρουζ εκείνη την εποχή (όπως μια ακανόνιστη εμφάνιση στην εκπομπή της Όπρα Γουίνφρεϊ) είχαν «πλήξει» την ταινία και μετά από έναν γιατρό του οποίου το όνομα που είχε δώσει ο Σπίλμπεργκ στον Κρουζ επιτέθηκε από τους Σαηεντολόγους.
Εκδόσεις μάρκετινγκ και οικιακών μέσων ενημέρωσης
Η Paramount Pictures Interactive Marketing έκανε το ντεμπούτο της ένα διαδικτυακό παιχνίδι ανθρώπινης επιβίωσης στον επίσημο ιστότοπό της, στις 14 Απριλίου για την προώθηση της ταινίας. Η Hitachi συνεργάστηκε με την Paramount Pictures για μια παγκόσμια διαφημιστική καμπάνια, με τον τίτλο "The Ultimate Visual Experience". Η συμφωνία ανακοινώθηκε από τον Καζουχίρο Τατσιμπάνα, γενικό διευθυντή του Consumer Business Group της Hitachi. Ο Τατσιμπάνα δήλωσε: "Η καμπάνια μας "The Ultimate Visual Experience" ταιριάζει απόλυτα μεταξύ της επιδίωξης του Σπίλμπεργκ και του Κρουζ για τα καλύτερα στον κόσμο στον τομέα της ψυχαγωγίας ταινιών και της δέσμευσης της Hitachi για την υψηλότερη ποιότητα εικόνας μέσω των ψηφιακών ηλεκτρονικών προϊόντων ευρείας κατανάλωσης.
Η ταινία κυκλοφόρησε σε VHS και DVD στις 22 Νοεμβρίου 2005, με μια έκδοση με έναν δίσκο και μια ειδική έκδοση δύο δίσκων που περιελάμβανε ταινίες παραγωγής, ντοκιμαντέρ και διάφορα τρέιλερ. Η ταινία απέσπασε $113.000.000 δολάρια σε πωλήσεις DVD, ανεβάζοντας τα συνολικά έσοδα της στα $704.745.540, καταλαμβάνοντας τη 10η θέση στις πωλήσεις DVD του 2005. Η Paramount κυκλοφόρησε την ταινία σε Blu-ray Disc την 1η Ιουνίου 2010.
Box office
Κατά την κυκλοφορία της, η ταινία απέφερε 81 εκατομμύρια δολάρια παγκοσμίως και κέρδισε την 38η μεγαλύτερη εβδομάδα πρεμιέρας με εισπράξεις 98,8 εκατομμυρίων δολαρίων σε 3.908 κινηματογραφικές αίθουσες, κατά μέσο όρο 25.288 δολάρια. Το Σαββατοκύριακο της Ημέρας Ανεξαρτησίας, κέρδισε 64,9 εκατομμύρια δολάρια, κατά μέσο όρο 16.601 δολάρια, και έδωσε στον Τομ Κρουζ το μεγαλύτερο σαββατοκύριακο έναρξης, μέχρι την κυκλοφορία του Top Gun: Maverick τον Μάιο του 2022. Ήταν η δεύτερη μεγαλύτερη ταινία που ξεκίνησε το Σαββατοκύριακο της Ημέρας Ανεξαρτησίας, μετά το Spider-Man 2. Κατά τη διάρκεια των πρώτων πέντε ημερών της κυκλοφορίας της, κέρδισε 100,2 εκατομμύρια δολάρια, σπάζοντας το ρεκόρ του The Lost World: Jurassic Park και έγινε η ταχύτερη ταινία του Στίβεν Σπίλμπεργκ που έφτασε τα 100 εκατομμύρια δολάρια. Κέρδισε 200 εκατομμύρια δολάρια σε 24 ημέρες, καταλαμβάνοντας την 37η θέση στη λίστα με τις ταχύτερες ταινίες με εισπράξεις 200 εκατομμύρια δολάρια. Έχει εισπράξει - συνολικά 603,9 εκατομμύρια δολάρια παγκοσμίως καθιστώντας την την τέταρτη ταινία με τις περισσότερες εισπράξεις του 2005.
Κριτικές
Στο Rotten Tomatoes, η ταινία έχει βαθμολογία θετικής έγκρισης 75% με βάση 264 κριτικές και μέση βαθμολογία 7/10. Η κριτική συναίνεση του ιστότοπου αναφέρει: «Η προσαρμογή του Στίβεν Σπίλμπεργκ του Πολέμου των Κόσμων αποδίδει τη συγκίνηση και την παράνοια του κλασικού μυθιστορήματος του Γουέλς, ενώ παράλληλα ενημερώνει εντυπωσιακά τη δράση και τα εφέ για το σύγχρονο κοινό». Στο Metacritic η ταινία έχει μέση βαθμολογία 73 στα 100 με βάση 40 κριτικούς, υποδεικνύοντας "γενικά ευνοϊκές κριτικές". Το κοινό που συμμετείχε σε δημοσκόπηση του CinemaScore έδωσαν στην ταινία μέσο βαθμό "B+" σε κλίμακα από το Α+ έως το F.
Ο Τζέιμς Μπεραρντινέλι επαίνεσε την υποκριτική και θεώρησε ότι η εστίαση της αφήγησης στον αγώνα ενός χαρακτήρα έκανε την ταινία πιο αποτελεσματική, αλλά περιέγραψε το τέλος ως αδύναμο, παρόλο που ο Σπίλμπεργκ «κάνει ό,τι καλύτερο μπορεί για να την κάνει κινηματογραφικά δραματική». Η κριτική της Total Film έδωσε στον Πόλεμο των Κόσμων τέσσερα στα πέντε αστέρια, θεωρώντας ότι «ο Σπίλμπεργκ βρίσκει φρέσκια άποψη σε μια ιστορία που έχει ήδη διασκευαστεί για τον κινηματογράφο, την τηλεόραση, το θέατρο και το ραδιόφωνο», και περιγράφοντας την ταινία ως με πολλές συγκλονιστικές εικόνες, συγκρίνοντας την πρώτη επίθεση εξωγήινων με την προσγείωση στην Παραλία Ομάχα από την Διάσωση του Στρατιώτη Ράιαν.
Ο Κένεθ Τουράν των Los Angeles Times, ο οποίος επαίνεσε τα ειδικά εφέ της ταινίας, δήλωσε ότι ο Σπίλμπεργκ μπορεί πραγματικά να έκανε τη δουλειά του στον Πόλεμο των Κόσμων «καλύτερα από ό,τι αντιλαμβάνεται». Ο Τουράν υποστήριξε ότι, «δείχνοντάς μας πόσο εύθραυστος είναι ο κόσμος μας», ο Σπίλμπεργκ θέτει ένα προκλητικό ερώτημα: «Είναι η απόλυτη φαντασίωση από μία εισβολή από το διάστημα ή είναι η επιβίωση της ανθρώπινης φυλής;». Ωστόσο, ο Νταν Μαρκούτσι και η Νάνσι Σερούγκι των Broomfield Enterprise δεν συμμερίστηκαν την άποψη του Μπεραρντινέλι και του Τουράν. Ένιωσαν ότι η αφήγηση του Μόργκαν Φρίμαν ήταν περιττή και ότι το πρώτο ημίχρονο ήταν υπέροχο, αλλά το δεύτερο μισό γέμισε με κλισέ, γεμάτη τρύπες και μολύνση από τον Τιμ Ρόμπινς.
Βραβεία και υποψηφιότητες
Ο πόλεμος των κόσμων προτάθηκε για τρία Βραβεία Όσκαρ: Μοντάζ ήχου, Μίξη Ήχου (Άντι Νέλσον, Άννα Μπέλμερ και Ρον Τζούντκινς) και Οπτικά Εφέ (Πάμπλο Χέλμαν). Ωστόσο τα έχασε όλα από τον Κινγκ Κονγκ. Επίσης προτάθηκε για έξι Βραβεία Saturn, και κέρδισε την Καλύτερη Ερμηνεία από νεότερο ηθοποιό (Ντακότα Φάνινγκ). Κέρδισε ένα βραβείο Golden Reel για τα ηχητικά εφέ, ένα βραβείο World Soundtrack για το Καλύτερο Πρωτότυπο Soundtrack, και τρία βραβεία VES για τα ειδικά εφέ της, και ήταν υποψήφια για τρία Βραβεία Empire, τρία Βραβεία Satellite και ένα βραβείο ταινίας MTV. Ήταν επίσης υποψήφια για ένα βραβείο Χρυσό Βατόμουρο για τον χειρότερο ηθοποιό για τον Τομ Κρουζ.
Εξωτερικοί σύνδεσμοι
Κατηγορία:Ταινίες του 2005 Κατηγορία:Ταινίες με μουσική σύνθεση Τζον Γουίλιαμς Κατηγορία:Ταινίες σε σκηνοθεσία Στίβεν Σπίλμπεργκ Κατηγορία:Ταινίες παραγωγής DreamWorks Κατηγορία:Ταινίες παραγωγής Paramount Pictures Κατηγορία:Ταινίες γυρισμένες στη Βιρτζίνια Κατηγορία:Ταινίες γυρισμένες στη Νέα Υόρκη Κατηγορία:Ταινίες γυρισμένες στη Νέα Υόρκη (πολιτεία) Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στο Κονέκτικατ Κατηγορία:Ταινίες γυρισμένες στην Καλιφόρνια Κατηγορία:Ταινίες τοποθετημένες στη Νέα Υόρκη Κατηγορία:Ταινίες τοποθετημένες στην Νέα Υόρκη (πολιτεία) Κατηγορία:Ταινίες τοποθετημένες στο Νιου Τζέρσεϊ Κατηγορία:Ταινίες τοποθετημένες στην Βοστώνη Κατηγορία:Αποκαλυπτικές ταινίες Κατηγορία:Ρομπότ στη μυθοπλασία Κατηγορία:Αμερικανικές θρίλερ ταινίες Κατηγορία:Αμερικανικές θρίλερ ταινίες δράσης Κατηγορία:Αμερικανικές θρίλερ ταινίες επιστημονικής φαντασίας Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες παραγωγής Amblin Entertainment Κατηγορία:Αμερικανικές ταινίες Κατηγορία:Αγγλόφωνες ταινίες
BMW Σειρά 2
Η BMW Σειρά 2 είναι ένα μικρομεσαίο πολυτελές αυτοκίνητο (compact πολυτελές της κατηγορίας C) που παράγεται από τη γερμανική αυτοκινητοβιομηχανία BMW. Η Σειρά 2 έχει πολλά διαφορετικά στυλ αμαξώματος, καθώς είναι διαθέσιμο ως compact κουπέ που αντικατέστησε το coupé της Σειράς 1, ή ως καμπριολέ μοντέλο που αντικατέστησε το καμπριολέ της Σειράς 1. Υπάρχει επίσης ένα νέο compact πολυμορφικό MPV στυλ αμαξώματος, το οποίο η BMW αναφέρει ως Active Tourer.
Οι εκδοχές Active Tourer της Σειράς 2 δεν σχετίζονται με τα coupé και τα καμπριολέ μοντέλα. Αν και μοιράζεται το όνομα της Σειράς 2, είναι κατασκευασμένο με μια τελείως διαφορετική πλατφόρμα, κίνησης στους μπροστινούς τροχούς, που μοιράζεται με την τρίτη γενιά του MINI Cooper, και που ονομάστηκε UKL1. δεξιά|μικρογραφία|BMW M235i κουπέ. δεξιά|μικρογραφία|BMW 218i Active Tourer.
Η Σειρά 2 ανταγωνίζεται σήμερα με νέα μοντέλα από την Audi και τη Mercedes-Benz, το Audi A3 Sedan και την CLA Class, αντίστοιχα, μέχρι να κυκλοφορήσει η BMW το δικό της compact σεντάν με μπροστινή κίνηση. Τον Ιούνιο του 2015, η BMW κυκλοφόρησε επίσης μια επταθέσια σειρά 2 Gran Tourer.
BMW Σειρά 2 Coupé (F22, 2014 - σήμερα)
Η BMW Σειρά 2 Coupé και Convertible είναι πισωκίνητα κουπέ (κωδικός F22) και καμπριολέ (κωδικός F23) που όλα σχετίζονται με τη BMW Σειρά 1 (F20).
BMW Σειρά 2 Active Tourer (F45, 2014 - σήμερα)
Η BMW Σειρά 2 Active Tourer είναι ένα συμπαγές πολυμορφικό MPV, που βασίζεται στην πλατφόρμα BMW UKL με μπροστινή κίνηση, πλατφόρμα που μοιράζεται με την τρίτη γενιά του MINI Cooper, όπως προαναφέρθηκε.
Εξωτερικοί σύνδεσμοι
2 Σειρα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
.lr
.lr είναι ο top-level domain κωδικός για τη Λιβερία στο διαδίκτυο. Η εγγραφή περιορίζεται σε όσους έχουν τοπική παρουσία και πρόθεση να χρησιμοποιήσουν τον τομέα.
Παραπομπές
Κατηγορία:Λιβερία Κατηγορία:Top-level domains
Toppdomän
Ουλρίκε Μάινχοφ
Η Ουλρίκε Μάινχοφ (Ulrike Marie Meinhof, 7 Οκτωβρίου 1934 - 9 Μαΐου 1976) ήταν Γερμανίδα δημοσιογράφος και από το 1970 ιδρυτικό και ηγετικό μέλος της ακροαριστερής τρομοκρατικής οργάνωσης Φράξια Κόκκινος Στρατός (RAF), που έδρασε στη Δυτική Γερμανία. Το 1970 συνέβαλλε στην απελευθέρωση του Αντρέας Μπάαντερ (Andreas Baader) από την φυλακή και το 1972 σε πέντε τρομοκρατικές βομβιστικές επιθέσεις που άφησαν τέσσερις νεκρούς.
Ζωή
Η κόρη του ιστορικού τέχνης Βέρνερ Μάινχοφ και της Ίνγκεμποργκ Μάινχοφ γεννήθηκε το 1934 στο Ολδεμβούργο, όπου έζησε και τα παιδικά της χρόνια. Η οικογένεια μετακόμισε στην Ιένα όταν δόθηκε στον πατέρα της η ευκαιρία να εργαστεί στο μουσείο της πόλης. Το 1940 όμως, αυτός πέθανε από καρκίνο. Κατόπιν η μητέρα της Μάινχοφ αποφάσισε να σπουδάσει Ιστορία της Τέχνης. Εκείνο το διάστημα έγιναν οι πρώτες επαφές με τη Ρενάτε Ρίμεκ (Renate Riemeck), μια συμφοιτήτρια της μητέρας. Νοίκιασε ένα δωμάτιο των Μάινχοφ και έγινε για αρκετά χρόνια άτομο εμπιστοσύνης για την Ούλρικε. Στην ηλικία των έντεκα η Ούλρικε έζησε την εισβολή των Αμερικανών στην Ιένα και το τέλος του πολέμου. Για να αποφύγουν τη δύσκολη ζωή στις κατεστραμμένες πόλεις της Γερμανίας, κατέφυγαν στο Μπαντ Μπέρνεκ, μια μικρή πόλη της βόρειας Βαυαρίας και το 1946 εγκαταστάθηκαν στο Ολδεμβούργο. Δυο χρόνια αργότερα πέθανε και η μητέρα, Ίνγκεμποργκ Μάινχοφ. Τότε η ιστορικός Ρενάτε Ρίμεκ ανέλαβε την κηδεμονία της δεκατετράχρονης Ούλρικε και της μεγάλης της αδερφής, της Βίνκε.
Το 1955 η Ούλρικε τελείωσε το σχολείο στο Gymnasium Philippinum Weilburg στην πόλη Βάιλμπουργκ, όπου ως μαθήτρια ίδρυσε τη σχολική εφημερίδα Spektrum, η οποία κυκλοφορεί μέχρι σήμερα.
Την ίδια χρονιά άρχισε σπουδές στη φιλοσοφία, παιδαγωγική, κοινωνιολογία και γερμανική φιλολογία στο πανεπιστήμιο του Μάρμπουργκ, στις οποίες υποστηρίχθηκε οικονομικά από την Studienstiftung des deutschen Volkes, μια οργάνωση προώθησης ταλαντούχων φοιτητών. Το 1957 άλλαξε πανεπιστήμιο και πήγε στο Πανεπιστήμιο του Μίνστερ, όπου προσχώρησε στην οργάνωση σπουδαστών του σοσιαλδημοκρατικού κόμματος, το Sozialistischer Deutsche Studentenbund (SDS). Επίσης στο Μίνστερ έγινε το 1957 εκπρόσωπος της επιτροπής Anti-Atomtod-Ausschuss, ενός αντιπυρηνικού κινήματος κατά των σχεδίων της χριστιανοδημοκρατικής κυβέρνησης του Κόνραντ Αντενάουερ, που προέβλεπαν τον πυρηνικό εξοπλισμό του γερμανικού στρατού. Το 1958 ήταν για μικρό διάστημα μέλος της Γενικής Φοιτητικής Επιτροπής AStA του πανεπιστημίου. Δημοσίευσε άρθρα σε διάφορες φοιτητικές εφημερίδες (όπως στην david), τις οποίες εξέδιδε η ομάδα της SDS του Μίνστερ. Το ίδιο έτος έγινε μέλος του κομμουνιστικού κόμματος KPD που το 1956 απαγορεύτηκε από το Γερμανικό Ομοσπονδιακό Συνταγματικό Δικαστήριο.
Δημοσιογραφική εργασία
Η Ουλρίκε Μάινχοφ εργάστηκε από το 1959 ως το 1969 ως δημοσιογράφος της αριστερής εφημερίδας konkret, όπου από το 1960 μέχρι το 1964 ήταν προϊστάμενος συντάκτης. Το διάστημα αυτό πήρε μέρος σε πολυάριθμες δημόσιες διοργανώσεις και διαμαρτυρίες και έτσι εξελίχθηκε σε συμβολική μορφή της γερμανικής αριστεράς.
Το 1961 παντρεύτηκε τον εκδότη της konkret, Κλάους Ράινερ Ρελ (Klaus Rainer Röhl) και έγινε μητέρα δύο δίδυμων κοριτσιών, της Ρεγκίνε και της Μπετίνα (Bettina Röhl). Στα τέλη του 1967 το ζεύγος χώρισε. Την άνοιξη του 1968 ακολούθησε το διαζύγιο και η Μάινχοφ εγκαταστάθηκε με τα παιδιά της στο Βερολίνο. Στα πλαίσια της δημοσιογραφικής της εργασίας σχετικά με την δίκη μετά από την πυρπόληση ενός πολυκαταστήματος στην Φρανκφούρτη, γνώρισε τους κατηγορούμενους Θόρβαλντ Προλ (Thorwald Proll), Χορστ Σένλαϊν (Horst Söhnlein) και τους κατοπινούς ιδρυτές της Φράξιας Κόκκινος Στρατός, Αντρέας Μπάαντερ (Andreas Baader) και Γκούντρουν Έσλιν (Gudrun Ensslin).
Στροφή προς την ριζοσπαστική κριτική
Με αφορμή την απόπειρα δολοφονίας κατά του Ρούντι Ντούτσκε (Rudi Dutschke), του συμβόλου του φοιτητικού και εξωκοινοβουλευτικού κινήματος, που έγινε στις 11 Απριλίου του 1968, η Μάινχοφ δημοσίευσε σχετικό σχόλιο στην konkret. Στα ακόλουθα αποσπάσματα εκδηλώνεται η κατοπινή της ιδεολογική ριζοσπαστικοποίηση.
Τρομοκρατική δράση
Η Μάινχοφ συνέχισε στο εξής να γίνεται περισσότερο ριζοσπαστική και ασυμβίβαστη. Στις 14 Μαΐου 1970 βοήθησε στην απελευθέρωση του Αντρέας Μπάαντερ. Κατά την διάρκεια της απελευθέρωσης πυροβολήθηκε και τραυματίστηκε σοβαρά ο Γκέοργκ Λίνκε (Georg Linke), ένας εργαζόμενος του Γερμανικού Κεντρικού Ινστιτούτου για Κοινωνικά Ζητήματα (Deutsches Zentralinstitut für Soziale Fragen) στο Βερολίνο. Η απελευθέρωση του Μπάαντερ καλείται γενικώς η πρώτη δράση της RAF και η «ιδρυτική της πράξη». Από την μέρα αυτή η αναγνωρισμένη δημοσιογράφος Ουλρίκε Μάινχοφ καταζητείται νόμιμα.
Από τον Ιούνιο μέχρι τον Αύγουστο του 1970 ήταν σε στρατόπεδο της παλαιστινιακής οργάνωσης Αλ Φατάχ στην Ιορδανία, όπου εκπαιδεύτηκε στρατιωτικά μεταξύ άλλων μαζί με τους Αντρέας Μπάαντερ, Γκούντρουν Ένσλιν, Χορστ Μάλερ, Πέτερ Χόμαν, Μπριγκίτε Άσντονκ. Ως «αντάρτης πόλεων» η Μάινχοφ διέπραξε διάφορες ένοπλες ληστείες σε τράπεζες και το 1972 βοήθησε σε συνολικά πέντε βομβιστικές επιθέσεις, στις οποίες βρήκαν τον θάνατο τέσσερις άνθρωποι και τραυματίστηκαν περισσότεροι από πενήντα. Το 1971 και 1972 έγραψε συνολικά τρεις διακηρύξεις της RAF, οι οποίες προσέφεραν ιδεολογικό υπόβαθρο στον λεγόμενο «ένοπλο αγώνα».
Επειδή η Μάινχοφ δεν ήθελε να αναλάβει ο Κλάους Ράινερ Ρελ την ανατροφή των κορών τους, αποφάσισε να τις κρύψει στην κοινότητα Γκιμπελίνα της Σικελίας. Επιθυμία της ήταν, οι κόρες της να μεγαλώσουν στην αδερφή της. Ένας γνωστός του Ρελ, ο κατοπινός εκδότης του Der Spiegel Στέφαν Άουστ (Stefan Aust), έμαθε από τον Πέτερ Χόμαν (Peter Homann), μέλος της RAF που στο μεταξύ είχε εγκαταλείψει την οργάνωση, για το συγκεκριμένο μέρος όπου θα έκρυβαν τα κορίτσια μέχρι τον Σεπτέμβριο του 1970. Ταξίδεψε εκεί, τα έφερε στο Αμβούργο και τα παρέδωσε στον πατέρα τους, ο οποίος συνεργαζόταν εκείνο τον καιρό μαζί με την Ρενάτε Ρήμεκ και την αντιτρομοκρατική (BKA) για την σύλληψη της Μάινχοφ. Η πρώτη κόρη του Κλάους Ράινερ Ρελ, η Anja Röhl, που είχε σαν θετή μητέρα την Ουλρίκε Μάινχοφ, αργότερα κατήγγειλε τον πατέρα της για σεξουαλική παρενόχληση.
Σύλληψη και φυλάκιση
Στις 15 Ιουνίου 1972 η αστυνομία του Λανγκενχάγκεν κοντά στο Αννόβερο έλαβε πληροφορίες από το δάσκαλο Φριτς Ρόντεβαλντ (Fritz Rodewald), ο οποίος υποψιαζόταν ότι οι νέοι του ενοικιαστές ήταν μέλη της RAF. Η αστυνομία συνέλαβε τον οπλισμένο Γκέρχαρντ Μύλερ και την αγνώριστη λόγω εξωτερικής εμφάνισης Ουλρίκε Μάινχοφ, η οποία αντιστάθηκε στην σύλληψή της.
Το διάστημα αυτό έγραψε το κείμενο «Επιστολή από την νεκρή πτέρυγα» (Brief aus dem Toten Trakt), το οποίο μεταφέρθηκε κρυφά έξω από την φυλακή και δημοσιεύτηκε. Το κείμενο αυτό είχε μεγάλη επίδραση στους υποστηρικτές της.
Στις 29 Νοεμβρίου 1974 καταδικάστηκε σε οκτώ χρόνια φυλάκιση για την βομβιστική επίθεση στο κεντρικό κτίριο του εκδοτικού οίκου Axel Springer, που είχε πραγματοποιηθεί το 1972 στο Αμβούργο. Κατόπιν η Μάινχοφ μεταφέρθηκε στις φυλακές υψίστης ασφαλείας στο Στάμχαϊμ της Στουτγάρδης, όπου κρατούνταν και άλλοι εννιά φυλακισμένα μέλη της RAF.
Στις 21 Μαΐου 1975 κατηγορήθηκε στην δίκη του Στάμχαϊμ για τετραπλή ανθρωποκτονία. Πριν όμως καταδικαστεί, η Μάινχοφ αυτοκτόνησε.
Θάνατος
Στις 9 Μαΐου 1976 η Ούλρικε Μάινχοφ βρίσκεται κρεμασμένη στο κελί 719 των φυλακών υψίστης ασφαλείας στο Στάμχαϊμ της Στουτγάρδης. Η επίσημη νεκροψία είχε ως αποτέλεσμα την διαπίστωση αυτοκτονίας. Μια δεύτερη έρευνα έγινε στις 11 Μάη έπειτα από απαίτηση της αδερφής της Μάινχοφ, Βίνκε Τσίτσλαφ (Wienke Zitzlaff), στα πλαίσια της οποίας ο δικανικός παθολόγος Γιάνσεν (Janssen) κατέληξε ότι η πιθανότερη αιτία του θανάτου ήταν "αυτοκτονία δια απαγχονισμού", ωστόσο, για να αποφανθεί οριστικά, επέμεινε να του δοθεί πρόσβαση στην έκθεση της πρώτης αυτοψίας, διευκρινίζοντας ότι πολλές εξετάσεις δεν μπορούσαν να γίνουν πλέον, κάτι το οποίο δεν έγινε ποτέ.
Μια διεθνή επιτροπή έρευνας και μέλη της RAF αμφισβητούσαν την εκδοχή της αυτοκτονίας της Μάινχοφ. Οι συνθήκες θανάτου και η δημοσίευση των αποτελεσμάτων της έρευνας αυτής, οδήγησαν πολλούς στο συμπέρασμα, ότι ακόμη και το δυτικογερμανικό κράτος θα μπορούσε να είναι υπεύθυνο για τον θάνατο της Μάινχοφ.
thumb|Ο τάφος της Ουλρίκε Μάινχοφ Στις 16 Μαΐου 1976, η Ούλρικε Μάινχοφ κηδεύτηκε στο νεκροταφείο του Μαρίεντορφ στο Δυτικό Βερολίνο (Dreifaltigkeitsfriedhof, Berlin-Mariendorf), στη θέση A-12-19. Στην κηδεία βρέθηκαν και διαδήλωσαν 4.000 άνθρωποι. Την ομιλία κηδείας εκφώνησε ο σοσιαλιστής και ευαγγελικός θεολόγος Χέλμουτ Γκόλβιτσερ (Helmut Gollwitzer), φίλος του Ρούντι Ντούτσκε και το 1957 δραστήριος με την Μάινχοφ στο αντιπυρηνικό κίνημα Anti-Atomtod-Ausschuss.
Η κόρη της Ουλρίκε Μάινχοφ, η δημοσιογράφος Μπετίνα Ρελ (Bettina Röhl) έμαθε το φθινόπωρο του 2002 ότι ο εγκέφαλος της μητέρας της δεν είχε ταφεί. Αντ' αυτού διατηρήθηκε για δεκαετίες σε φορμαλδεΰδη κι εξετάζονταν εκ νέου σε μια κλινική του Μαγδεβούργου. Η επιτροπή ηθικής απαγόρευσε τους επιστήμονες κάθε συνέχεια των ερευνών τους όπως και την δημοσίευση των μέχρι τότε αποτελεσμάτων. Η εισαγγελία της Στουτγάρδης φρόντισε για την αποτέφρωση του εγκέφαλου και για την επιστροφή της στάχτης στους συγγενείς της Μάινχοφ. Στις 22 Δεκεμβρίου 2002 τάφηκε επίσης στο νεκροταφείο του Μαρίεντορφ.
Πηγές
Κατηγορία:Γερμανοί δημοσιογράφοι Κατηγορία:Μέλη της οργάνωσης Φράξια Κόκκινος Στρατός Κατηγορία:Αυτόχειρες
Υψίπεδο του Βόλγα
μικρογραφία|315x315εσ|Το υψίπεδο του Βόλγα βρίσκεται ανατολικά της πεδιάδας Οκά-Ντον Το Υψίπεδο του Βόλγα, επίσης γνωστό ως Λόφοι Βόλγα, ή Οροπέδιο του Βόλγα (ρωσικά: Приволжская возвышенность - Privolzhskaya vozvyshennost) είναι μια τεράστια περιοχή της πεδιάδας της Ανατολικής Ευρώπης στο Ευρωπαϊκό τμήμα της Ρωσίας, που βρίσκεται δυτικά του Βόλγα και ανατολικά του κεντρικού ρωσικού υψιπέδου. Τα υψίπεδα καταλαμβάνουν μια απόσταση 804 χιλιομέτρων με νοτιοδυτική-βορειοανατολική κατεύθυνση από Βόλγκογκραντ προς το Καζάν. Ο ταμιευτήρας Τσιμλιάνσκ βρίσκεται στο νοτιοδυτικό άκρο του υψιπέδου του Βόλγα, ενώ ο ταμιευτήρας Κουιμπίσεφ στο βορειοανατολικό άκρο.
Το τοπίο στο υψίπεδο του Βόλγα είναι λοφώδες, και πολλά ποτάμια βρίσκονται σε αυτό, όπως ο Χοπγιόρ, ο Μεντβέντιτσα και ο Σουρά. Το κανάλι Βόλγα-Ντον περνάει από τις πεδιάδες ανάμεσα στα υψίπεδα του Βόλγα στα βόρεια και τους λόφους Γιεργκένι στα νότια.
Το Υψίπεδα του Βόλγα είναι αρκετά αραιοκατοικημένα, αλλά κατά μήκος των άκρων του και, ειδικότερα, στις όχθες του Βόλγα, υπάρχουν αρκετές μεγάλες πόλεις, όπως το (από βόρεια προς νότια), Καζάν, η Σαμάρα, το Σαράνσκ, η Πένζα, το Σιζράν, το Σαράτοφ και το Βόλγκογκραντ.
Βουνά
Οι βραχώδεις λόφοι κατά μήκος των όχθεων του Βόλγα παραδοσιακά ονομάζοται ως βουνά (горы), παρά το χαμηλό ύψος. Μερικά από αυτά είναι:
Παραπομπές
ISBN  1  978-0-7894-4604-6
Κάρλο Γκολντόνι
Ο Κάρλο Γκολντόνι (Βενετία, 25 Φεβρουαρίου 1707 - Παρίσι, 6 Φεβρουαρίου 1793) ήταν Ιταλός κωμωδιογράφος, ο οποίος θεωρείται ότι ανανέωσε την ιταλική κωμωδία, απομακρυνόμενος από τις χοντροκομμένες φάρσες, δημιουργώντας την «κωμωδία χαρακτήρων». Στα έργα του, παρουσιάζονται χαρακτηριστικές φυσιογνωμίες της μεσαίας τάξης του καιρού του, ενώ ενσωμάτωσε στοιχεία και από τους χαρακτήρες της Κομέντια ντελ άρτε!.
Παιδικά χρόνια και σπουδές
Ο Γκολντόνι γεννήθηκε το 1707 στη Βενετία από τη Μαργκερίτα και τον Τζούλιο Γκολντόνι. Ενδιαφέρθηκε από τα παιδικά του κιόλας χρόνια για το θέατρο. Το 1723, ο πατέρας του τον έστειλε στο αυστηρό Κολέγιο Ghislieri στην Παβία, ωστόσο ο Γκολντόνι περνούσε τον χρόνο του διαβάζοντας αρχαίες ελληνικές και λατινικές κωμωδίες. Είχε αρχίσει ήδη να γράφει: εξαιτίας ενός ποιήματος-λίβελου και της επίσκεψής του σε τοπικό οίκο ανοχής, αποβλήθηκε από τη σχολή και έφυγε από την πόλη το 1725. Σπούδασε νομική στο Ούντινε και πήρε το πτυχίο του στη Μόντενα.
Παρότι εργάστηκε ως γραμματέας και σύμβουλος, επέστρεψε στη Βενετία και αφιερώθηκε στη συγγραφή έργων και στη διαχείριση θεάτρων. Το 1731, πέθανε ο πατέρας του κι ένα χρόνο αργότερα έφυγε για το Μιλάνο και τη Βερόνα, όπου ο θεατράνθρωπος Τζιουζέπε Ίμερ τον βοήθησε να γίνει κωμικός ποιητής, ενώ τον γνώρισε και με τη μελλοντική του σύζυγο, Νικολέτα Κόνιο, με την οποία επέστρεψε στη Βενετία μέχρι το 1743.
Θεατρική σταδιοδρομία
Στο ιταλικό θέατρο εμφανίστηκε με την τραγωδία Amalasunta στο Μιλάνο, το οποίο αποτέλεσε θεατρική και οικονομική αποτυχία. Ο διευθυντής της όπερας του τόνισε ότι στη Γαλλία ο συγγραφέας θα έπρεπε να προσπαθήσει να ευχαριστήσει το κοινό, αλλά στην Ιταλία έπρεπε να συμβουλευτεί και να ευχαριστήσει τα μέλη του θιάσου. Έπειτα από αυτό, ο Γκολντόνι έκαψε το χειρόγραφο του έργου. Το επόμενο έργο του με τίτλο Belisario (1734) είχε μεγαλύτερη επιτυχία. Ταυτόχρονα, έγραφε λιμπρέτα για όπερα, ενώ υπηρέτησε ως πνευματικός διευθυντής της βενετσιάνικης όπερας San Giovanni Grisostomo.
Σύντομα ανακάλυψε ότι είχε μεγαλύτερο ταλέντο στην κωμωδία, ενώ συνειδητοποίησε ότι η ιταλική σκηνή χρειαζόταν μια μεγάλη ανανέωση. Υιοθέτησε ως πρότυπό του τον Μολιέρο και το 1738 παρουσίασε την πρώτη του κωμωδία, με τίτλο L'uomo di mondo. Ακολούθησαν μερικά από τα πιο χαρακτηριστικά του έργα, στα οποία διαφαινόταν το ιδιαίτερο στυλ γραφής του που συνδύαζε το ύφος του Μολιέρου και τη δυναμική της Κομέντια ντελ άρτε, προσθέτοντας παράλληλα τη δική του προσωπική πινελιά.
Μετά το 1748, ο Γκολντόνι συνεργάστηκε με τον συνθέτη Μπαλτασάρε Γκαλούπι, συνεισφέροντας σημαντικά στην ανάπτυξη της Όπερα μπούφα. Στις κωμωδίες του που ακολουθούσαν αυτή τη φόρμα, ο Γκολντόνι ενσωμάτωσε χαρακτήρες της Κομέντια ντελ άρτε με αναγνωρίσιμα στοιχεία από τη σύγχρονή του πραγματικότητα, συνήθειες και χαρακτήρες της μεσαίας τάξης και της καθημερινότητας της Βενετίας.
Μοτίβα στο έργο του Γκολντόνι
Τα έργα που γράφτηκαν όσο ο συγγραφέας ήταν στην Ιταλία δεν έχουν θρησκευτικό ή εκκλησιαστικό θέμα ούτε εκφράζουν σκέψεις για τον θάνατο ή τη μετάνοια, κάτι που προκαλεί εντύπωση λόγω της αυστηρής καθολικής ανατροφής του Γκολντόνι. Μετά τη μετοίκησή του στη Γαλλία, η θέση του έγινε πιο ξεκάθαρη, καθώς τα έργα του είχαν έντονο αντι-εκκλησιαστικό τόνο και συχνά σατίριζαν την υποκρισία των μοναχών και της Ρωμαιοκαθολικής Εκκλησίας.
Εξωτερικοί σύνδεσμοι
Κατηγορία:Ιταλοί θεατρικοί συγγραφείς Κατηγορία:Κομέντια ντελ άρτε
Δήμος Αγίας Παρασκευής Λέσβου
Ο Δήμος Αγίας Παρασκευής  λειτούργησε σύμφωνα με το Σχέδιο Καποδίστριας ως δήμος του νομού Λέσβου από το 1999 έως το 2010 με έδρα τη Αγία Παρασκευή.
Βρισκόταν στο κεντρικό τμήμα του νησιού της Λέσβου και ήταν ημιορεινός δήμος. Καταλάμβανε έκταση 117.697 στρεμμάτων και είχε (πραγματικό) πληθυσμό 2.628 κατοίκους. Το όνομα του προέρχεται από το εξωκλήσι της Αγίας Παρασκευής που βρίσκεται χτισμένο μέσα σε μία σπηλιά.
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο Δήμο Λέσβου της Περιφέρειας Βορείου Αιγαίου.
Ο δήμος περιελάμβανε τα παρακάτω δημοτικά διαμερίσματα και οικισμούς: